陳奇志

陳奇志，中國物料工程學者，曾經喺莫納什大學任教，但喺校內申請升職失敗之後，指控系內有人對佢有性別歧視同性騷擾行為，因而引起一啲澳州傳媒嘅關注。不過，佢之後嘅法律行動都被判以敗訴。

學歷 

中國東北大學物理學理學學士
 倫敦帝國學院物料及生物醫學工程博士

學術研究工作 
佢曾經接受英國物理學會出版社 (IOP Publishing)訪問，提到自己主力研究一啲支持心臟肌肉嘅生物工程相關物料，另外根據Google Scholar嘅紀錄，佢喺亦有研究唔同物料喺生物醫學工程上面嘅形容，部份文章甚至被引用超過一千次。

指控莫納什大學種族歧視同性騷擾 
佢升職失敗之後，就入稟聯邦法庭，對大學同一啲校內嘅學者，作出53項性騷擾同性別歧視嘅指控。

喺2015年2月，佢被判敗訴，而且要負責莫納什大學嘅法律費用。法庭「最不能令人信服的證人」嚟形容佢，話佢嘅指控並無根據，前後唔一致，甚至係天馬行空。例如，有一名被指控嘅教授事實只係有禮貌咁，喺自己去旅行期間向陳奇志話可以發電郵畀佢，但都被佢當咗性騷擾。法庭又質疑佢，點解係升職失敗，事隔咁耐先至就事件採取行動。

喺事件訴訟之後，網上仍有流傳自稱係陳奇志所寫嘅文章，包括中英文版本，指控莫納什大學，甚至係澳洲政府對佢進行逼害同暗殺。

中國學者